VÄLITUNTIEN JA SIIRTYMIEN TURVALLISUUS- JA TOIMINTAOHJE

Koulun aikuiset luovat yhdessä turvallisen koulupäivän jokaiselle koulun oppilaalle.

1. ENNAKOI JA MUKAUTA 
Toimintaohje aikuiselle:
· Ennakoi alkava välitunti. Vähennä kiireentuntu, rakenna oppilaille toimintasuunnitelma tulevalle välitunnille ja ohjeista siirtymä. Hyödynnä “ensin, sitten” - ohjeistusta. Tee selkeä luokkatilanteen lopetus ja pyri rauhalliseen lähtötilanteeseen.
· Arvioi oppilaiden tunnetilat onnistuneeseen välituntiin. Epävarmassa tilanteessa mukauta toimintasuunnitelmaa. Minimoi aina turvallisuuteen vaikuttavat riskitekijät. 

2. OHJAA JA SAATA OPPILAAT VÄLITUNNILLE
Toimintaohje aikuiselle:
· Saata oppituntiryhmäsi kaikki oppilaat välitunnille. Välitunnit vietetään ulkoillen, koulun piha-alueella. 
· Valvo naulakkotilat ja mahdolliset WC-käynnit. 
· Hyödynnä yhteistyötä kollegan kanssa.

3. VALVO AKTIIVISESTI VÄLITUNNILLA
Toimintaohje aikuiselle:
· Ole ajoissa välituntivalvonnassasi, suorita valvontavuoronvaihto selkeästi (ruokavälituntivaihdot).
· Seuraa tarkkaavaisesti oppilaiden toimintaa. 
· Puutu kaikkiin kontaktitilanteisiin heti. Huomaa joukot/kokoontumiset (onko selkeää vai jäsentymätöntä toimintaa). Ohjaa tilanne turvalliseksi.
· Ensiaputilanteessa soita Siimekseen ja pyydä toisen aikuisen apu paikalle. Välituntivalvojat eivät ensisijaisesti poistu valvonnasta.
· Tiedosta toisten välituntivalvojien sijainnit piha-alueella. 
· Välitunnin loppuessa huolehdi kaikki oppilaat ulkoa sisälle. 
· Valvo eteis- ja naulakkotiloissa.
· Saata välituntitilanteet päätökseen. Välituntivalvojan viipyessä tehtävässään, muut aikuiset valvovat tämän opettajan ryhmää. Yhteistyöstä on hyvä sopia ennakoivasti.

Välituntivalvoja: Muista huomioliivi ja pilli! 
Huomioliivillä lisäät näkyvyyttäsi. Pillillä tarvittaessa hälytät apua tai rajaat aluetta (esim. aggressiivinen oppilas).

4. OHJAA JA SAATA OPPILAAT VÄLITUNNILTA OPPITUNNILLE
Toimintaohje aikuiselle:
· Siirry hyvissä ajoin ulko-ovelle. Kulje oppilaittesi kanssa eteis- ja naulakkotilojen kautta oppitunnille. Huolehdi kaikista oppilaistasi.
· Luo oppituntisi alkuun selkeä rakenne.

